# Πονγκ Τσουν-χο

| Πονγκ Τσουν-χο |
| --- |
|  |
| Γενικές πληροφορίες |
| Όνομα στη μητρική γλώσσα | 봉준호 (Κορεατικά)  |
| Γέννηση | 14  Σεπτεμβρίου 1969 Ντέγκου |
| Χώρα πολιτογράφησης | Νότια Κορέα |
| Εκπαίδευση και γλώσσες |
| Μητρική γλώσσα | Κορεατική γλώσσα |
| Ομιλούμενες γλώσσες | Κορεατική γλώσσα Αγγλικά |
| Σπουδές | Πανεπιστήμιο Γιονσέι (1988–1995) |
| Πληροφορίες ασχολίας |
| Ιδιότητα | σκηνοθέτης κινηματογράφου σεναριογράφος πολιτικός τηλεοπτικός παραγωγός σκηνοθέτης |
| Αξιοσημείωτο έργο | Memories of Murder, Snowpiercer, Okja, Παράσιτα The Host |
| Περίοδος ακμής | 1999 |
| Πολιτική τοποθέτηση |
| Πολιτικό κόμμα/Κίνημα | New Progressive Party |
| Οικογένεια |
| Γονείς | Bong Sangkyun και Park Soyeong |
| Αξιώματα και βραβεύσεις |
| Βραβεύσεις | Χρυσός Φοίνικας (2019) Όσκαρ Σκηνοθεσίας (10  Φεβρουαρίου 2020) Βραβείο Χο-Αμ για τις Τέχνες Αξιωματικός του Τάγματος των Τεχνών και των Γραμμάτων (2016) Grand Bell Awards Όσκαρ Καλύτερης Ταινίας (10  Φεβρουαρίου 2020) Όσκαρ Καλύτερου Πρωτότυπου Σεναρίου (10  Φεβρουαρίου 2020) |
| Υπογραφή |
|  |
|  Σχετικά πολυμέσα |
|

Ο **Πονγκ Τσουν-χο** (προφέρεται: [poːŋ tɕuːnho → poːŋdʑunɦo], γεννημένος στις 14 Σεπτεμβρίου 1969) είναι Νοτιοκορεάτης σκηνοθέτης και σεναριογράφος. Έχει κερδίσει διεθνή αναγνώριση για ταινίες όπως *Αναμνήσεις της Δολοφονίας* (2003) και *Παράσιτα* (2019), και συχνά θεωρείται ένας από τους καλύτερους και πιο επιτυχημένους σκηνοθέτες του 21ου αιώνα. Το *Παράσιτα* είναι η μόνη μη-Αμερικάνικη ταινία που έχει κερδίσει το Όσκαρ Καλύτερης Ταινίας.

Η καρίερα του ξεκίνησε το 2000, με την ανεξάρτητη ταινία *Barking Dogs Never Bite*, ενώ το 2003 έλαβε διεθνή αναγνώριση για την αστυνομική ταινία *Αναμνήσεις της Δολοφονίας,* η οποία συχνά συγκατελέγεται ανάμεσα στις καλύτερες ταινίες του 21ου αιώνα. Οι επόμενες του ταινίες, *Mother* (2009) και *The Host* (2006), ήταν κριτικά και εμπορικά επιτυχημένες, με το *The Host* να γίνεται η τότε πιο εμπορικά επιτυχής Νοτιοκορεάτικη ταινία όλων των εποχών. Τα επόμενα χρόνια, σκηνοθέτησε δύο αγγλόφωνες ταινίες, το *Snowpiercer* (2013), και το *Okja* (2017), οι οποίες επίσης ήταν επιτυχημένες και τον έκαναν γνωστό σε ακόμα ευρύτερο κοινό. Το 2019, επέστρεψε με μιαν ακόμα Νοτιοκορεάτικη ταινία, το *Παράσιτα*, η οποία έκανε πρεμιέρα στο Φεστιβάλ Καννών, όπου κέρδισε τον Χρυσό Φοίνικα με ομόφωνη ψήφο. Η ταινία είναι η πιο εμπορικά επιτυχής Νοτιοκορεάτικη ταινία όλων των εποχών. Για την ταινία, ο Πονγκ κέρδισε τέσσερα βράβεια στα 92α Βραβεία Όσκαρ : Όσκαρ Καλύτερης Σκηνοθεσίας, Καλύτερου Πρωτότυπου Σεναρίου, Καλύτερης Ξενόγλωσσης Ταινίας και Καλύτερης Ταινίας. Η ταινία ήταν η πρώτη Νοτεκορεάτικη ταινία που προτάθηκε για Όσκαρ, και ο Πονγκ ο δέυτερος Ασιάτης σκηνοθέτης που κέρδισε Όσκαρ. Ήταν επίσης η πρώτη μη-Αμερικάνικη ταινία που κέρδισε ποτέ το βραβείο Καλύτερης Ταινίας, και η μόνη ταινία στα τελευταία 65 χρόνια που κέρδισε το Οσκαρ Καλύτερης Ταινίας και τον Χρυσό Φοίνικα. Επίσης κέρδισε την Χρυσή Σφαίρα Καλύτερης Ξένης Ταινίας, το Βραβείο BAFTA Καλύτερης Μη Αγγλόφωνης Ταινίας και το βραβείο Καλύτερης Συνολικής Ερμηνείας στα Βραβεία Σωματείου Ηθοποιών. H ταινία ονομάστηκε απο πολλούς κριτικούς καλύτερη ταινία της χρονίας, και μια απο τις καλύτερες της δεκαετίας, ενω σε πολλούς ιστότοπους, είναι ανάμεσα στις υψηλότερα βαθμολογημένες ταινίες όλων των εποχών.

Το 2017, το *Metacritic* συμπεριέλαβε τον Πονγκ ως δέκατο έκτο στην κατάταξη των 25 καλύτερων σκηνοθετών του 21ου αιώνα. Το 2020, το Time τον συμπερέλαβε στην λίστα του με τα 100 πιο σημαντικά και ισχυρά άτομα στον κόσμο.

Οι ταινίες του χαρακτηρίζονται από κοινωνικά θέματα, μίξη ειδών, μαύρο χιούμορ, και ξαφνικές εναλλαγές στην διάθεση.

## Παραπομπές

## Εξωτερικοί σύνδεσμοι

* Ο/Η Πονγκ Τσουν-χο, στο IMDb.